2. April

Foarfaale 
 1814: Die frantsööske Senat ferkloort Napoleon Bonaparte foar ousät. Ludwig XVIII. wäd Köönich fon Frankriek.
 1848: Do Karlsbader Besluute fon 1819 juun liberoale Bestrieuwengen wäide fon dän Düütske Buundesdai foar uungultich ferkloord.
 1920: Eenhaide fon ju Rieksweer marskierje in't Ruhr-Rebät ien, uum dän Apstound fon do Kommunisten deel tou sloon, die as Reaktsjoon ap dän Kapp-Putsk uutbreeken is.
 1928: Die Kuutsker Gustav Hartmann, bekoand wuden as die "Iersene Gustav", bräkt mäd sien Kuutske ap fon Berlin ätter Paris, fon deer hie in dän September wier tourääch ätter Berlin wai kumt. Aaldät hie do al säärm een Taxi häd, mai hie mäd sien Raise juun dät Deelgungen fon ju Kuutskenfierderäi demonstrierje.
 1982: Troppen fon Argentinien besätte do Falklound-Ailounde, Begin fon dän Falkloundkriech
 2015: Bie n Terror-Oungriep ap dät Garissa University College truch ju islamistiske Al-Shabaab-Miliz uut Somalia wäide in ju Stääd Garissa in Kenia sowät hunnertfüüftich Moanskene möärend un masse uur ferseerd.
 2019: Die algeriske Präsident Abd al-Aziz Bouteflika trät tourääch.

 Tou Waareld keemen 
1805 - Hans Christian Andersen, deensken Dichter un Skrieuwer, bekoand uum sien Tälstere

 Stuurwen 
 2005: Poabst Johannes Paul II.

Kategorie:April